Mesiheinät

Mesiheinät (Holcus) on heinäkasvien heimoon kuuluva kasvisuku. Sukuun luetaan nykyisin kuuluvaksi kymmenen lajia. Näiden lisäksi sukuun on kuvattu kuuluvaksi monia muitakin lajeja, mutta ne on myöhemmin todettu samoiksi jonkin aiemmin kuvatun lajin kanssa tai niiden asema on kiistanalainen.

Mesiheinät ovat monivuotisia, keskikokoisiksi kasvavia heiniä, jotka kasvavat mättäinä tai muodostaen mattomaisia kasvustoja. Niiden varret ovat pystyjä ja lehdet tasaisia, pehmyt- tai lyhytkarvaisia. Kieleke on lyhyt ja kalvomainen. Mesiheinien kukinto on röyhy, jonka tähkylät ovat kaksikukkaisia. Kaleet ovat hieman erisuuruiset ja suurempi niistä on kolmisuoninen. Alimmat kukat ovat kaksineuvoisia ja näiden kukkien ulkohelpeissä ei ole vihnettä. Ylemmät kukat ovat hedekukkia ja niiden ulkohelpeet ovat vihneellisiä.

Suvun lajeista Suomessa sekä Ruotsissa tavataan kahta, pehmytmesiheinää (Holcus mollis) ja karvamesiheinää (Holcus lanatus).

 Lajeja 
 Holcus annuus
 Holcus azoricus
 Holcus gayanus
 Holcus grandiflorus
 Holcus grumosus
 Holcus lanatus – karvamesiheinä
 Holcus mollis – pehmytmesiheinä
 Holcus notarisii
 Holcus rigidus – azorienmesiheinä
 Holcus setiger

 Lähteet 

 Aiheesta muualla 
 Suomen Lajitietokeskus: Mesiheinät (Holcus)
 Finto: Kassu – Kasvien suomenkieliset nimet: Holcus
 ITIS: Holcus 
 United States Department of Agriculture (USDA): Holcus 
 Flora of China: Holcus 

*